Ajka Város Önkormányzata Képviselő-testületének 2/2026. (I. 31.) önkormányzati rendelete
a helyi partnerségi egyeztetés szabályairól
[1] A helyi partnerségi egyeztetés szabályairól szóló önkormányzati rendelet megalkotásának célja, hogy a településfejlesztési és településrendezési célok megvalósítása érdekében zajló egyeztetési eljárások során Ajka város Önkormányzata megfelelő társadalmi nyilvánosságot biztosítson az érintett lakosság, illetve a civil és gazdálkodó szervezetek véleményének kikérésével.
[2] Ajka város Önkormányzatának Képviselő-testülete a magyar építészetről szóló 2023. évi C. törvény 225. § (11) bekezdésben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, továbbá a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 59. § (1) bekezdés és 75. § (3) bekezdésben meghatározott feladatkörében eljárva a következőket rendeli el:
1. A rendelet hatálya
1. §
E rendelet hatálya kiterjed Ajka város Önkormányzata (a továbbiakban: Önkormányzat) közigazgatási területére készülő
a)	településtervek és településképi arculati kézikönyv készítésének és módosításának, és
b)	telepítési tanulmányterv (a továbbiakban: tanulmányterv) helyipartnerségi egyeztetésére és az azokban résztvevőkre.
2. A partnerségi egyeztetésben résztvevők köre
2. §
A partnerségi egyeztetésben partnerként vehet részt Ajka város közigazgatási területén
a)	állandó lakcímmel vagy ingatlantulajdonnal rendelkező természetes személy,
b)	székhellyel, telephellyel vagy ingatlantulajdonnal rendelkező – Ajka város közigazgatási területén működő – gazdálkodó szervezet, vallási közösség, nemzetiségi önkormányzat,
c)	Ajka város közigazgatási területén székhellyel rendelkező, nyilvántartásba vett érdekképviseleti vagy civil szervezet, valamint
d)	a működési vagy tevékenységi területét érintően, a környezet védelmének általános szabályairól szóló 1995. évi LIII. törvény 98. § (2) bekezdés a) pontjára tekintettel a környezetvédelmi érdekek képviseletére létrehozott – politikai pártnak és érdekképviseletnek nem minősülő, Ajka város közigazgatási területén működő – környezetvédelmi egyesület.
3. A helyben szokásos módon történő tájékoztatás eszközei, a tájékoztatás tartalma
3. §
(1) A polgármester a településterv, kézikönyv vagy módosításának tervezetét, valamint a telepítési tanulmánytervet elektronikus közzététel útján ismerteti a partnerekkel.
(2) A közlemény az Önkormányzat hivatalos https://www.ajka.hu honlapján jelenik meg.
(3) Településterv, kézikönyv készítése, módosítása, kézikönyv esetén a tervezetet – amennyiben az jogszabály szerint kötelező – a lakossági fórum keretén belül szóban is ismertethető.
(4) Lakossági fórum elektronikus úton is megtartható on-line videokonferencia alkalmazáson keresztül, vagy Önkormányzat hivatalos honlapján történő megjelenítéssel.
(5) Az elkészült dokumentumok lakossági fórumon történő ismertetése esetén a polgármester az elkészült dokumentumot legalább 5 nappal a lakossági fórum előtt elérhetővé teszi az önkormányzat honlapján.
(6) Telepítési tanulmányterv véleményeztetése a partnerekkel kizárólag elektronikus úton, az Önkormányzat hivatalos honlapján történő közleménnyel és a telepítési tanulmányterv elektronikus elérhetőségének biztosításával történik.
4. A vélemények, észrevételek, javaslatok megtételének határideje és módja
4. §
(1) Partneri véleményezés határidejének meghatározásánál az Eljr. által rögzített határidőket kell figyelembe venni.
(2) A véleményeket, észrevételeket, javaslatokat hivatali kapun keresztül a közleményben meghatározott elektronikus címre kell megküldeni.
(3) A tervezetre beérkezett véleményeket, észrevételeket, javaslatokat és a partnerségi egyeztetés során keletkezett jegyzőkönyvet a tervezőnek meg kell küldeni.
(4) Azt a partnert, aki a közzétett határidőn belül véleményt nem nyilvánított, javaslatot nem tett, a határidő leteltét követően hozzájáruló partnernek kell tekinteni.
(5) A beérkezett vélemények tisztázása érdekében a polgármester a véleményező partnerrel meghívásos egyeztető tárgyalás keretében további egyeztetést kezdeményezhet, amelyről feljegyzést kell készíteni.
(6) A lakossági fórumról jegyzőkönyvet kell készíteni, melyben rögzíteni kell a szóban elhangzott javaslatokat, észrevételeket, véleményeket.
(7) A tervező a partnerek véleményével, javaslataival kapcsolatosan indokolással ellátott szakmai javaslatot készít, melyet megküld az önkormányzat részére.
(8) A tervezés során a határidőn belül beérkezett véleményeket, javaslatokat a képviselő-testület - a megbízott tervező véleményének figyelembe ételével - értékeli, és amennyiben az lehetséges, a tervbe beépíti.
(9) A véleményezést követően a partnerek el nem fogadott javaslatait, véleményeit a képviselő-testület tárgyalja, és dönt azok elfogadásáról vagy el nem fogadásáról. A partnerségi eljárás ezt követően zárható le.
(10) Az elfogadott településterv, kézikönyv nyilvánosságát, lakossági közzétételét az önkormányzat az elfogadást követő 15 napon belül biztosítja az önkormányzat honlapján közzétett hirdetmény útján.

5. Záró rendelkezések
5. §
Hatályát veszti a partnerségi egyeztetés szabályairól szóló 10/2017.(V.24.) önkormányzati rendelet.
6. §
Ez a rendelet 2026. február 1-jén lép hatályba.



Ajka, 2026. január 19.



    Schwartz Béla				         Dr. Jáger László
polgármester				               címzetes főjegyző


A rendelet kihirdetésének napja: 2026. január 31.
4

Részletes indokolás
Az 1–6. §-hoz 
A rendeletben meghatározásra kerülnek a településtervek tartalmáról, e/készítésének és elfogadásának rendjéről, valamint egyes településrendezési sajátos jogintézményekről szóló 419/2021. (V/1 15.) Korm. rendelet alapján lefolytatásra kerülő partnerségi egyeztetés esetkörei, valamint azon partneri kör, melyre a véleményezés jogának lehetősége kiterjed. Rögzítésre kerül a tájékoztatás módja és eszközei, a javaslatok, vélemények megadásának módja, határideje, a megküldött partneri véleményekkel, észrevételekkel, javaslatokkal kapcsolatos döntéshozatal.
 
Részletes indokolás
Az 1. §-hoz: A rendelet hatályát tartalmazza.
A 2. §-hoz: A helyi partnerségi egyeztetésben részt vevők körét határozza meg.
körét határozza meg.
A 3. §-hoz: A helyben szokásos módon történő tájékoztatás eszközeit határozza meg.
Az 4. §-hoz A javaslatok, vélemények megtételének határidejét és módját tartalmazza.
Az 5. §-hoz: A 10/2017. (V.24.) önkormányzati rendelet hatályon kívül helyezésére vonatkozó rendelkezést tartalmazza
6. §- hoz: A rendelet hatálybalépéséről rendelkezik.

Ajka, 2026. január 19.

									Dr. Jáger László
									címzetes főjegyző

